বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
আল-রিসালাহ আল-যাহাবিইয়াহ
গ্রন্থটি রচনা করেছেন আলি আল-রিদাহ্ যিনি মুসলিম নবী হযরত মুহাম্মদ (সাঃ)-এর ৭ম বংশধর এবং বার ইমামের মধ্যে ৮ম ইমাম। তার নাম দেয়া হয়েছিল ‘আলি ইবন মুসা ইবন জাফর’। ১১ জ্বিলকদ, ১৪৮ হিজরি (ডিসেম্বর ২৯, ৭৬৫ খ্রিষ্টাব্দ) তারিখে মদীনায় শিয়া ইসলামের দ্বাদশবাদি ইমামের ৭ম ইমাম মুসা আল-কাযিমের বাড়িতে তিনি জন্মগ্রহণ করেন। তাকে খুরাসানে পাঠানো হয় এবং সেখানে মামুনের উত্তরাধিকারী হওয়ার জোরাজোরি করলে তিনি অনিচ্ছাসত্ত্বেও তা মেনে নেন। তবে তিনি মামুনের আগেই মৃত্যুবরণ করেন। পারস্য ভ্রমণে ভ্রমণসঙ্গী হওয়ার পর মামুন তাকে বিষাক্ত আঙ্গুর দেন এবং তিনি মে ২৬, ৮১৮ খ্রিষ্টাব্দে ইরানের তুস নগরীতে মৃত্যুবরণ করেন। তাকে ইরানের মাশহাদে ইমাম রিদাহ মসজিদে সমাহিত করা হয়।